text: Heksene kom afsted i tørvejr
  23 juni 2016 kl. 20.28
  Mens TV2 News kunne berette om voldsomt vejr på Fyn og Sjælland slap de syd- og sønderjyske sankthans-bål for regnen.
  Mange har sikkert kikket skeptisk på vejret. Men bortset fra nogle korte, heftige byger, som strøg op over Vejle og Horsens ved 17-tiden holdt det tørt.
  TV SYD har samlet billeder fra tre santhansbål.
  Først børnebålet i Geografisk Have i Kolding, som blev tændt før kl. 20.
  Også i Stepping syd for Kolding kunne borgmester Jørn Pedersen holde sin tale i tørvejr.
  Endelig var vi med til at tænde bålet på stranden i Aabenraa.
  Og alle heksene kom tørskoet afsted…
  